•205 



zuseczen, wies vor Alders gewehst ist vnnd das ytzo vnnd in künfftigen Zceiten. Das ist gescheen am 

 Mitwoch an Sanct Helizabet tage jm (MD) XXII Jarr vnsers Hern Geburt vnnd vnsers Reichs des Hun- 

 gerischen vnd Römischen ym sibenden Jaren." 



V. 



König Ferdinand I. bestätigt im Jahre 1536 die freie Rathskur der Stadt Schweidnitz, genehmigt 

 die zur Abhaltung derselben in Vorschlag gebrachte Zeit und trägt seinen Beamteten auf, die Stadt 

 in Aufrechthaltung dieses Vorrechts zu schützen. 



Die Urkunde, welche sich im Rathsarchiv zu Schweidnitz befindet, ist auf Pergament ausgestellt; 

 das Siegel des Königs ist auf die Urkunde selbst gedrückt. 



„Wir Ferdinannd, von Gotes Genadn Romischer Khunig, zu allen Zeiten Merer des Reichs in Ger- 

 manien, zu Hungern, Behaim, Dallmacien, Croacien etc. Khunig, Innfanndt in Hispanien, Ertzhertzog zu 

 Osterreich, Marggrave zu Merhern, Hertzog zu Lutzenburg und in Siesien, Marggrave zu Lausiez etc. 

 bekhennen und thun klnindt menigclich. Nachdem wir verschiner Zeit den ersameu unnsern lieben ge- 

 treuen Burgermeister, Rathmannen und gannezer Gemeinde unnserer Stat Schweidnicz alle ire Privilegien, 

 Freihalten und Gerechtigkaiten, so sy von weilannd unsern Vorforn Römischen Kaisern, Khunigen zu Be- 

 haim, Herczogen in Siesien und Schweidnitz unnd sonnderlich das Privilegim von Hertzog Bolken be- 

 lang und die Raths Chur daselbst bekhumben und erlangt auf ir underthenig Annsnechen und Bitten 

 genedigelich bestetigt und confirmiret. Nun haben unns gedachte Burgermaister, Rathmannen und Ge- 

 mainde ernennter unnserer Stadt Schweidnitz unnderthenigist zu erkhennen geben und fiirbringen lässig 

 das die järlich Zeit der Rathskur, so ungeverlich alweg umb Martini geschieht und fürgenommen wir- 

 det, gemainer Stat Nutz und Urbar» ganntz ungelegen, und dieweill zuvor die Raths Chur in bemelter 

 unnser Stat, wie sy unns anzaigen, lannge Zeit gewondlichen auf den Tag Michaelis gehallten, haben 

 sy unns itzt diemuetigist angelanngt und gebeten, genedigist zu bewilligen und zuczelassn die Raths 

 Chur hinfür alweg auf den Tag Michaelis oder ungeverlich acht Tag vor oder nach zu halten und zu 

 volziehen, haben wir angesehen ir diemuetig vleissig Bit und in Betrachtung genomen, das solchs zu 

 unnserer Stadt Schweidnitz gemeinen Nutz, den wir mit allem sonder andern unnsern Stetn und Under- 

 thanen zu befurdern genedigist bedacht, ungezweifet geraichen soll, und darumben inen dise sondere Gnad 

 gethan und gegeben, thun und geben inen dieselb hiemit in Krallt diez Brielfs als regierennder Behai- 

 mischer Khunig unnd Herczog in Slesien und Sweidnicz, das die itzigen und künfftigen Rat Mannen zur 

 Sweidnitz nun und hinfür ire freye Rats Chur nach Innhalt und vermug alter Punct und Clausein in 

 Hertzog Bolkens Privilegi begriffen und wir inen genedigelich bestetigt haltn und volziehn solln, frey, 

 ungehindert bey den Ayden und pflichten, damit sy uns verwont und geschworn, auf den Tag Michaelis 

 oder ungeverlich acht Tag vor oder nach beschaidentlich, gebieten darauf unsern Obristen, Haubtinanen 

 und sonst allen und jeden unnsern Underthanen und lieben Getreuen, was hohen oder niedern Wirden, 

 Standes, Ambts oder Wesens, die in unserm Fürstenthumb Slesien wonhafft sein und sonderlich unsern 

 itzigen und khunfftigen Haubtmanen der Furstentlmmbe Sweidnitz und Jhauer, das sy gedachte Rat Mannen 

 unserer Stat Sweidnitz an diser getanen Gnadn und Überlegung der freien Raths Chur nit irren, ver- 

 hindern, dawider nicht hanndln noch des Imandts zu thun geslaten, sonnder sy vilmer von unnsertwegen 

 schützen, dabey hanndhaben unnd haltn, alls lieb einem jeden sey, unser swere Straff und Ungnad zu- 

 vermeidn. Des zu Urkhundt besigelt mit unserm kunigelichen aufgedrugkhtn Innsigl. Geben in unnser 

 Stat Innsprugg den dreiundzwaintzigistn Tag des Monats July. Nach Cristy unnsers lieben Herrn Geburt 

 l ausent fünffhundert unnd im sechsunddreissigisten unnserer Reiche des Römischen im sechsten unnd der 

 anndern aller im zehennten. 



Ferdinand. G. v. Logau." 



